SeaEscape

**SeaEscape**, inntil 1985 **Scandinavian World Cruises**, var et bahamansk rederi som ble etablert i 1980 og har drevet flere cruiseskip. Det opprinnelige selskapet gikk konkurs i 1991, ble gjenopplivet i 1997, og lagt ned igjen i 2008.

## Historie
På slutten av 1970-tallet undersøkte Det Forenede Dampskibs-Selskab (DFDS) mulighetene for å operere en cruiseferge mellom New York og Florida, slik at passasjerene kunne slippe en 2000&nbsp;km lang biltur som tas av mange amerikanere hvert år. Ruten skulle så fortsette drøyt 300&nbsp;km videre til Bahamas. Markedsundersøkelser var lovende, og i 1980 opprettet DFDS datterselskapet *Scandinavian World Cruises* på Bahamas for å videreutvikle disse planene.

I starten var ikke Scandinavian World Cruises veldig vellykket. I februar 1982 ble det de to cruisefergene Scandinavian Sea og Scandinavian Sun satt inn i rute mellom Freeport i New York, Port Canaveral i Sentral-Florida, og Miami i Sør-Florida. Ruten ble senere utvidet til også å inkludere Jacksonville i Nord-Florida. Disse cruisefergene hadde tidligere operert kortere cruiseruter mellom Florida og Bahamas, og hadde nå blitt ombygd i Hamburg for det nye formålet. Ruten ble ikke umiddelbart noen suksess, ettersom passasjertallene var lavere enn forventet og ombygningene hadde kostet mer enn forventet.

En større cruiseferge ble også bestilt fra Dubigeon-Normandie i Nantes, Frankrike, og fikk navnet *Scandinavia*. Denne cruisefergen ble satt i drift sammen med de to andre cruisefergene i oktober 1982, og gikk dermed glipp av sommersesongen. I tillegg hjalp ikke svært dårlig vær under de første turene på oppmerksomheten.

I 1985 ble selskapet omstrukturert og gitt det nye navnet SeaEscape. Tidlig i 1985 ble *Scandinavia* en kort tid overført til DFDS-ruten mellom Oslo og København mens man lette etter en kjøper, og skipet ble overført til Sundance Cruises i april 1985. De to andre skipene var heller ikke lønnsomme, og ble overført til et det nye selskapet Sea Escape Ltd, hvor DFDS hadde eierandel inntil 1987.

Frem til 1987 var DFDS medeier i rederiet hvorpå SeaEscape ble uavhengig. Fire år senere i 1991 ble det igjen økonomiske vanskeligheter i SeaEscape. Etter brannkatastrofen på Scandinavian Star i 1990 gikk SeaEscape konkurs i 1991. De neste seks årene var ikke rederinavnet i bruk. Våren 1994 kjøpte et selskap *Scandinavian Star* på tvangsauksjon i Storbritannia.

I 1996 kjøpte et nytt selskap eiendelene til det forrige selskapet, og fortsatte i 1997 å operere under SeaEscape-navnet. Det eneste skipet som da var i bruk var *Ukraina* (bygd 1976) som da gikk på samme trase som de forrige SeaEscape-skipene. I 1998 ble skipet omdøpt *Island Adventure*. Etter 11 år på reise ble det i 2008 slutt på driften av *Island Adventure* grunnet økonomiske problemer, og SeaEscape ble oppløst samme år.

## Skip som har vært tilknyttet SeaEscape
; *Island Adventure*:

;*Scandinavian Sea*: SeaEscape (1980-1984) (10.419 brt). Bygd i 1970 av Upper Clyde Shipsbuilder Ltd., Clydebank, som *Blenheim* for Fred Olsen for en rute mellom Norge og Storbritannia. Sesongrute til Kanariøyene. Solgt i 1984. Senere operert av Discovery Cruises under navnet *Discovery I*. Hogd opp i Alang, India enten i 1987 (eller 1997?) etter en brann.

; *Scandinavia*: SeaEscape (1982-1985).

; *Scandinavian Dawn*: SeaEscape (1990-1992) (tidligere *Scandinavian Sky II*) (7.359 brt). Bygd i 1968 av Swan Hunter, Tyneside som *St George* for en linje mellom England og Nederland. Seilet for New SeaEscape under navnet *Island Dawn*. Har senere blitt brukt som kasinoskip under navnet *Texas Treasure*. Solgt i 1992, hogd opp i Alang i 2008.

; *Scandinavian Saga*: SeaEscape (1988-1991). Bygd i 1974 av Kynossoura Dock Yard Ltd, Salamis som *Castalia* for en linje mellom Italia og Hellas. Har senere blitt brukt som kasinoskip under navnet *Casino Royale*. Solgt i 1991, hogd opp i Alang, India i 2010.

; *Scandinavian Sea*: SeaEscape (1982-1984).

; *Scandinavian Sky*: SeaEscape (1985-1990) (10.341 brt). Bygd i Dubigeon Normandie, Nantes, 1971 for Silja Line for en rute mellom Sverige og Finland under navnet *Svea Regina*. Solgt i 1989, hogd opp i Alang, India i 2005.

; *Scandinavian Song*: SeaEscape (1990-1991) (8.666 brt). Bygd i 1966 av Bergens Mekaniske Verksted, Bergen, under navnet *Sunward* for en linje mellom Storbritannia og Gibraltar, men ble istedet brukt på Norwegian Cruise Line sin første rute fra Miami. Kan ha blitt hogd opp i 2005 i Chittagong under navnet *Empress*.

; *[[Scandinavian Star]]*: SeaEscape (1984-1990) (12.547 brt). Bygd av Dubigeon Normandie, Nantes, i 1971 under navnet *Massalia* for en rute mellom Marseille og Malaga. Også kjent under navnene *Eagle*, *Bolero*, *Stena Baltica*, *Island Fiesta*, *Candi* og *Regal Voyager*. En brann ombord i 1990 krevde 158 liv. Ble solgt i 2004 og hogd opp i Alang, India samme år.

; *Scandinavian Sun*: SeaEscape (1982-1992). Bygd i 1968 av Lübecker Maschinenbau Gesellschaft, Lübeck, under navnet *Freeport* for en linje mellom Miami og Freeport. Har senere blitt brukt som kasinoskip under navnet *Discovery Sun*. Solgt i 1992, hogd opp i Chittagong, Bangladesh i 2012.

; *Tropicana*: Chartret av SeaEscape i 1990. Bygd i 1966 av Cockerill-Sambre, Antwerpen, under navnet *Prinses Paola*. Hogd opp i Alang, India i 2006.

; *Ukraina*: SeaEscape (1997) (15.409 brt). Bygd i 1976 av i Wärtsilä, Turku, under navnet *Kasakhstan*. Senere omdøpt *Island Adventure* i 1998. Tatt utav drift i 2008, hogd opp i 2012 i Alang.

## Se også
* DFDS
* Fred. Olsen Cruise Lines
* Sundance Cruises
* Trave Line
* Ferry Postcards

## Referanser


## Eksterne lenker
* Rederiet på faktaomfartyg.se (svensk)
* Rederiet på simplonpc.co.uk (engelsk)